text: [{"text_idx": "#000003", "text": "Bulchiinsi Traamp labsii ijoollee godaantotaa maatiin gargar baasu haqe"}, {"text_idx": "#000004", "text": "Donaald Traamp torbee dabre keessa Imaammata godaantotaa bulchiinsi isaa baase yemmuu ibsu, \u201cAmeerikaan Kaampii godaantotaa hin taatu\u201djechuun akeekkachiise. Qajeelfamoota bulchiinsi hujii irra oolche jiddu, maatiin godaantotaa seeraan ala gara Ameerikaa seenan ijoollee isaaniitiin gargar baafamanii akka hidhaman kan ajaju ture. Traamp akka jedhetti rakkinni baqattoonni biyyoota Awurooppaa irraan gahaa jiran, Ameerikaa keessatti akka muudatu kan hin hayyamne tahuu akeekkachiise."}, {"text_idx": "#000005", "text": "Haaluma Kanaan walkkaa Ji\u2019a April /2018 hanag May/2018 yeroo jiru keessatti qofa, ijoolleen 2,000 ol tahan daangaa Ameerikaa fi Meeksikoo irratti maatii isaanii irraa gargar baafamanii jiru."}, {"text_idx": "#000006", "text": "Imaamatni Bulchiinsa Traamp kan daa\u2019imman maatiin gargar baasu kun guutuu addunyaa irraa balaaleffannaa cimaa kan hordofsiise yoo tahu, UN\u2019tti hogganaan Komishiinii mirgoota namoomaa imaamatichi \u201crifachiisaa fi kan fudhatama hin qabne\u201djechuun balaaleffate. Haati warraa Traamps \u201cdaa\u2019immaan dirqiin maatii irraa gargar bahan arguun nama gaddisiisa\u201djechuun imaammata bulchiinsa abbaa warraa isii qeeqxe."}, {"text_idx": "#000007", "text": "Paartii Ripaablikaan dabalatee dhiibbaa keessaa fi alaan irratti godhameen Doonaald Traamp Arba\u2019aa kaleessaa qajeelfama maatii addaan baasu kan haqe tahuu gabaasni arganne ni mul\u2019isa. Traamp seera kana haquu isaa mallattoon eega beeksiseen booda akka jedhetti, \u201cmaatii baqattootaa daangaa Ameerikaa seenan addaan baasuun kan hafe tahus, ammallee taanaan godaantota seeraan alaatiif obsa hin qabnu\u201djedhe."}]